gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl de es ru sl gl gl da gl en sv gl es da gl vi sv gl gl da gl it kn gl es fi gl it da gl fr da gl eo ru gl en ru gl en ru gl en sv gl en fi gl es fi gl eo sk gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en de en gl gl gl en de en gl gl gl gl gl war gl gl gl gl gl gl gl gl gl gl gl gl gl es gl gl gl en gl sv gl fr gl de pt de gl gl it gl en gl en gl en gl en pt en gl en gl en gl ja gl en gl en gl gl gl gl en es gl gl gl gl ca gl gl gl gl
Volve a marexada política a Corcubión - Corcubión - Que pasa na costa
Corcubión concello praia artificial urbanizacion quenxe
Nova semana movida na actividade política corcubionesa. Varias frontes están sendo abertas estes días e os 3 partidos políticos continúan cunha clara confrontación.
Ademais da volta á actualidade da nova praia de Corcubión, unha nova urbanización e o asunto do electricista están enriba da mesa da disputa na prensa.
Un dos asuntos de última hora é a construción dunha nova urbanización en Quenxe. Por se non houbera xa abondas, (as proxectadas duplicarán as vivendas no Concello) o PSOE e o PP están a favor da construción de máis vivendas sen preocuparense por todas as que están sen habitar. "Iso é problema do construtor", afirman dende o PP.
Onte, a comisión de urbanismo na que estaban os 3 partidos viron o proxecto coa construtora e probablemnte en breve comezarán as obras dunha nova urbanización nos arredores do Museo Seo de Corcubión, a pesar de que o BNG, culpable no seu día da terrible especulación na zona, pide que a zona sexa catalogada como zona verde.
O BNG solicita un pleno pola praia
Esta semana o grupo municipal do BNG solicitou a convocatoria dun pleno extraordinario na que solictará "aprobar unha moción que rechaza de novo a execución do proxecto para facer unha praia artificial no malecón de Corcubión". Unha vez que o pasado día 3 de decembro a Dirección Xeral de sustentabilidade da costa e do mar publicaba a aprobación definitiva do proxecto, e que no mes de outubro se licitara o suministro de area e o seu transporte á Corcubión, cando o proxecto aprobado aínda estaba sen publicar no BOE.
PSOE: "O BNG e a política do non"
Ao tempo, o grupo de goberno do PSOE protestaba esta semana pola actitude do grupo da oposición. "O grupo municipal do BNG de Corcubión segue coa súa política do non a todo o que supoña proxectos, obras, servizos, etc, que xestione o actual goberno municipal para mellorar as condicións de vida dos veciños da nosa vila. A última é o posible proxecto de rexeneración da praia, o mesmo que eles matizaron que de ser en Santa Isabel e con outros materiais si o aceptarían. Agora resulta que din que non polo non. E ademais imploran a actuación do PP para que paralice este proxecto".
Apunta o grupo do PSOE que "queremos recordarlles que xa intentaron tiralo abaixo cunha denuncia en Bruxelas, e qu e desde as institucións europeas ratificaron a legalidade do proxecto e a conformidade ao procedemento establecido". Ao tempo que defende o proxecto:
"O proxecto de rexeneración da praia de Corcubión suporá unha infraestructura máis para disfrute da cidadanía e nestos tempos de crise, un inverstimento para a comarca que creará riqueza e emprego. Compatibilizárase o uso marisqueiro co turístico e de servizos. Mellorará a imaxen do areal da fachada en forma de arco da nosa vila (Como afirma a cantiga popular: - A vila de Corcubión ten a feitura dun arco...), que se perdeu cando se fixo a actual estrada e máis recentemente co recheo do actual paseo marítimo. Repararase e prolongarase o actual peirao de Santa Isabel e recuperaremos a antiga praia. En definitiva, quedará un areal permanente e unha zona intermareal suficiente para cultivar e extraer moluscos e miñocas".
O PP segue co asunto do electricista
Entrementres o PP quere amosar "a súa indignación ante a decisión de pagar ao electricista sen que vaia traballar". Gema Freire Insua, advirte que esta decisión "senta un precedente moi perigoso, porque os alcaldes non poden dispor a pracer do diñeiro público".
Deste xeito, esixe que "o alcalde pague os seus erros do seu propio peto" tras coñecer que "o socialista, Francisco Javier Lema, apelou a sanción imposta polo Ministerio de Traballo por acoso laboral a Sambade, un traballador do Concello", o que obriga ao Concello a readmitir ao electricista Sambade.
A area volve ameazar o malecón de Corcubión.
As novas urbanizacións de Corcubión duplicarán as súas vivendas.
O PP de Corcubión pregunta pola reforma da Praza de Castelao.
Redacción de QPC ([email protected]).
Notas de prensa do BNG, do PSOE e do PP de Corcubión.
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
“A desastrosa xestión do goberno municipal está levando o Concello de Muxía a unha situación límite”
Arde un vehículo en Berdoias
Rescatan un can dun profundo foso en Vilar de Couso
O corcubionés Miguel Vázquez Freire, socio de honra da Galix
Os Quinquilláns representan este domingo en Corcubión a súa obra "Terra de Raíñas"
Alegato urbanístico de Boca de Sapo para Corcubión
COPYRIGHT 2019 QUE PASA NA COSTA
Aviso Legal y Condiciones de uso